Nasyonal na Parke nin Caramoan

An Nasyonal na Parke ni Caramoan (Ingles: Caramoan National Park) sarong 347-ektayang (860-acre) nasyonal na parke asin protehidong lugar sa Camarines Sur, Filipinas. Namuknâ ini kan 1938. An parke igwang mga kweba, mga gapong limestone, puting baybayon, sarong danaw-danaw sa sadit na isla asin salog na subterraneo, kaya nagigin popular sa mga turista. Ini madaling madumanan gamit an pampublikong transportasyon hali sa munisipalidad nin Caramoan, asin an mga namamanwaan digdi nakahaman na nin mga dalan pasiring sa parke para sa mga bisita.
An parke nasyonal yaon sa Rawis nin Caramoan, sarong mabulod na peninsula sa norte-subangan nin Camarines Sur, Rehiyon Bikol, Filipinas na may mga tampok na mapapanas na kagagapoan asin paturukadtukad na kabubuldan. Saro man ining Importanteng Lugar nin Kagagamgaman na may istaran kan berdeng racket-tail (Prionuro luzonensis).

 Toltolan